Ана Ахматова
Сивоокият крал

Превод от руски: Иван Николов, 1974

chitanka.info

Слава на теб, безизходна печал!

Вчера умря сивоокия крал.

Есенна вечер пламтеше отвън,

каза мъжът ми почти като в сън:

„Знаеш, от лов го донесли на гръб,

ничком бил паднал под стария дъб.

Жалко, кралицата зло сполетя.

Само за нощ посивяла е тя.“

Взе от камината вехта лула,

седна над своите нощни дела.

Щерката будя и както личи,

тя е със същите сиви очи.

А зад прозореца шепнат листа:

„Няма го краля ти вече в света…“

1910

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.